Prežili sme nádherné dni v Paríži aj vďaka príjemnému a pohodlnému Máriinmu apartmánu. Je výborne situovaný - pár krokov (schodov) rovno k Sacré-Coeur a rovnako pár krokov k stanici metra Barbès-Rochechouart.
Apartmán je veľmi citlivo zariadený, s pohodlnými lôžkami, dobre vybavenou kuchynkou, praktickou kúpelňou. Priestorovo dostatočný aj pre 3 dámy s dvomi teenagerkami.
Všetko je dokonale čisté, funkčné.
Ulica je tichá, takže chvíle odpočinku si vychutnáte bez rušenia.
Mária je veľmi ústretová, vždy k dispozícii, komunikácia okamžitá.
V blízkosti apartmánu nájdete potraviny aj pekáreň. Na najbližšom námestíčku veľmi príjemné bistro Le Diplomat, kde sme ochutnali typické raňajky - káva, croissant alebo bageta s maslom, jogurt a pomarančový džús a s mimoriadne príjemnou obsluhou.
Bývanie v Máriinom apartmáne ešte zhodnotí aj tak nezabudnuteľný a úžasný pobyt v krásavici na Seine